Document ID: 32009R0617

ΚΑΝΟΝΙΣΜΌΣ (ΕΚ) αριθ. 617/2009 ΤΟΥ ΣΥΜΒΟΥΛΊΟΥ
της 13ης Ιουλίου 2009
σχετικά με το άνοιγμα αυτόνομης δασμολογικής ποσόστωσης για τις εισαγωγές βοείου κρέατος υψηλής ποιότητας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Δεδομένου του κοινοτικού ενδιαφέροντος για την ανάπτυξη αρμονικών εμπορικών σχέσεων με τρίτες χώρες, θα πρέπει να θεσπιστούν διατάξεις για το άνοιγμα αυτόνομης κοινοτικής δασμολογικής ποσόστωσης για την εισαγωγή 20 000 τόνων νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας.
(2)
Σύμφωνα με το άρθρο 144 του κανονισμού (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), σε συνδυασμό με το άρθρο 4 του κανονισμού αυτού, ανοίγονται δασμολογικές ποσοστώσεις για τα προϊόντα που καλύπτονται από τον παρόντα κανονισμό τις οποίες διαχειρίζεται η Επιτροπή, σύμφωνα με λεπτομερείς κανόνες που θεσπίστηκαν δυνάμει της διαδικασίας του άρθρου 195 παράγραφος 2 του κανονισμού αυτού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ανοίγεται ετήσια κοινοτική δασμολογική ποσόστωση για την εισαγωγή 20 000 τόνων, εκφραζόμενων σε βάρος προϊόντος, με αύξοντα αριθμό 09.4449, βοείου κρέατος υψηλής ποιότητας νωπού, διατηρημένου με απλή ψύξη ή κατεψυγμένου των κωδικών ΣΟ 0201, 0202, 0206 10 95 και 0206 29 91.
2. Ο εισαγωγικός δασμός για την ποσόστωση η οποία αναφέρεται στην παράγραφο 1 ανέρχεται σε 0 %.
3. Το έτος ποσόστωσης διαρκεί από την 1η Ιουλίου έως τις 30 Ιουνίου.
Άρθρο 2
Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1, σύμφωνα με το άρθρο 144 και το άρθρο 195 παράγραφος 2 του κανονισμού (ΕΚ) αριθ. 1234/2007.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Αυγούστου 2009.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουλίου 2009.

Labels: 3
17